DISSERTATIO  MEDICA 


DE 


SYNCOPE  ANGINOSA. 


AUCTORE  JOANXE  SUEA  CLACHAR. 


HISTORIA  MORBI. 


M  AXIME  est  notabile  signa  singularia  et  pe¬ 
riculosa  in  progressu  et  terminatione  hujus 
morbi  valde  mortiferi  visa,  attentionem  anti¬ 
quiorum  scriptorum  de  medicina,  qui  adeo 
celebres  fuerunt  accuratione  in  describendis 
morbis,  tam  parum  excitasse,  ut  eum*  fere 
praeteriisse  videntur. 

In  quibusdam  e  scriptis  suis,  quasdam  res 
descriptas,  quae  ad  fidem  inducerent  affectio- 

nem  interdum  esse  observatam,  reperimus ; 
tamen  de  ea  mentio  adeo  obscure  facta  est. 
ut  perspicuum  est,  eam  pro  morbo  distincto, 
ex  organica  turbatione  cordis  oriente,  eos  non 
habuisse.  Exempli  gratia,  Caelius  Aure¬ 
lianus  dicit,  “  Erasistratus  memorat  para- 
lyseos  genus,  et  paradoxon  appellat,  quo  am¬ 
bulantes  repente  sistuntur,  ut  ambulare  non 
possint,  et  tum  rursum  ambulare  sinuntur.’’ 

Hoc  certe  unum  e  signis  praecipuis  morbi 
exhibet,  et  verisimile  exemplum  ejus  fuit, 
ostendens  quamvis  interdum  eum  observatum 
esse,  nullam  rationem  justam  de  sua  natura 
vel  causa  habitam  esse. 

“  Morgagni  primus  auctor  esse  videtur,  qui 
verum  exemplum  Syncopis  Anginosae  accu¬ 
rate  descripsit;  sed  non  prius  illustris  Doctor 
Heberden  quam  attentionem  ad  morbum 
adhibuit,  et  descriptionem  correctam  et  pul¬ 
cherrimam  rerum  per  impetum  occurrentium, 
et  causarum  proxime  eum  excitantium  dedit, 
ut  historia  regularis  instituta  est.  Occasio¬ 
nes  quae  ei  oblatae  sunt  obsei’vandi  signa 

morbi  fuerunt  plurimae,  quod,  ut  ipse  dixit, 
non  pauciores  quam  centum  casus  viderat. 
Tamen,  quamvis  hoc  commodo  frucretur, 
vera  causa  affectus  eum  latuit ;  et  quantum 
injuriae  cor  afficeret,  non  fuit  bene  ei  per¬ 
spectum.  Huic  defectui  non  occurrebatur, 
donec  signis  morbidis  dissectione  visis,  sedu¬ 
la  investigatio  et  attentio  adhibitae  sunt. 
Hanc  partem  rei  e  sectione  cadaverum  ori¬ 
entis  bene  illustratam,  laboribus  Doctoris 
Jenner,  et  praesertim  Doctoris  Parry  est 
tribuendum.  Plurimi  alii  scriptores  scien¬ 
tiam  nostram  de  hoc  morbo  auxerunt;  et 
omnes  investigationes  eorum,  ut  milii  vide¬ 
tur,  eum  ex  aliqua  turbatione  organica  vaso¬ 
rum  nutrientium  cordis  frequentissime  oriri, 
haud  dubie  probant. 

Syncope  Anginosa  e  paroxysmis  magis  vel 
minus  longis,  prout  affectus  diu  manserit  vel 
recentius  invaserit,  et  ex  intermissionibus  iis¬ 
dem  rebus  inductis,  constare  observatur. 
Vehementia  causae  proxime  excitantis  in 
constituendo  durationem  et  violentiam  pa- 

roxysmi,  multam  vim  etiam  habet.  In  casi 
simplici  et  minime  complexo,  successio  se 
quens  rerum  characteres  magis  solitos  ei 
praecipuos  format. 

Si  quis  hoc  morbo  laborans,  ex  ambula 
tione,  vel  montem  ascendendo  vel  scalas,  prae¬ 
sertim  paulo  post  plenum  cibum,  acceleral 
motum  sanguinis,  gravi  sensu  suffocationis 
et  sensatione  intoleranda  stricturae  vel  dolo¬ 
ris  in  thorace,  cui  plerumque  accedit  doloi 
acutus  et  pungens  in  sinistra  mamma,  et  sae* 
pe  descendens  per  brachium  ejusdem  lateris 
usque  ad  ulnam,  et  etiam  interdum  ad  car¬ 
pum  vel  digitos,  qui  in  quibusdam  casibus 
tumidi  et  torpidi  facti  sunt,  afficitur.  Pulsus 
esse  maxime  debilis  et  intermittens  observa¬ 
tur,  et  quod  imminutio  ejus  virium  rationem 
habet  ad  violentiam  impetus,  adeo  in  parox¬ 
ysmis  gravissimis  is  non  percipi  potest.  Per 
accessionem  aeger  metum  habet  se  cito  esse 
moriturum,  si  ambulare  pergat.  Igitur  ali¬ 
quamdiu  stat,  quod  simul  ac  fecit,  omnes 

dolores  facile  removentur,  si  casus  recenter 
accidit. 

Levamen  breve  ex  aere  ventriculo  expul¬ 
so,  et  e  profundo  suspirio,  cui  plurimi  aegri 
maxime  sunt  proclives,  oritur,  et  etiam  e  spi¬ 
na  erecta  servata,  situ  contrario,  vel  corpore 
inclinato,  symptomata  haud  dubio  semper  au¬ 
gente. 

•  Paroxysmo  sic  feliciter  finito,  tam  multum 
abest  quin  aeger  doleat,  ut  solitam  salutem 
recuperat,  et  si  nullae  causae  excitantes  ei 
admoveantur,  vel  si  mutatio  morbida  struc¬ 
turae  cordis  non  multum  processerit,  simi¬ 
lem  impetum  in  plurimas  hebdomadas,  men¬ 
ses,  vel  etiam  annos  non  patiatur.  Si  e  con¬ 
trario,  turbatio  organica  sit  maxima,  et  cau¬ 
sa  occasionalis  valida,  paroxysmos  secundum 
naturam  violentiores  esse  oportet ;  iis  minus 
facile  obstatur,  et  frequeutiores  in  impetu 
•evadunt;  adeo  ut  in  quibusdam  casibus,  una 
hora  vel  altera  inter  eos  interveniet,  vel 
V  etiam  tempus  brevius,  secundo  paroxysmo 

ut  continuatione  et  exacerbatione  primi  ap* 
parente. 

Unus  aeger  per  paroxysmum,  ut  eum  supe¬ 
raret,  ambulasse  dicitur,  et  perseverando  do¬ 
lorem  cessisse,  postquam  eum  e  quinque  ad 
decem  minutas  vexasse.  Plerique  homines 
fortitudinem  ad  hanc  rationem  persequen¬ 
dam  non  habuissent ;  et  multum  abfuit  quin 
paroxysmus  levetur  vel  amoveatur,  ut  mul¬ 
tum  aggravesceret,  atque  plurimum  periculi 
aegro  minitaret. 

Frequentissime  primus  monitus  morbum 
extitisse  subito  est  impetu,  simili  ei  quem  de¬ 
scripsi,  ante  quem  causa  quaedam  excitans 
praecesserit.  Aliis  temporibus  dolor  per 
pectus  transversim  currens  in  brachium  sinis¬ 
trum,  cui  nullus  accedit  sensus  stricturae  in 
thorace,  solum  est  symptoma  primo  perci¬ 
piendum  :  tempore  tamen  progrediente,  haec 
signa,  magis  frequentia  et  violentia  facta,  no¬ 
tas  proprias  characteristicas  morbi  assumunt. 

Sedes  doloris  in  thorace  situs  varios,  ut 
superiorem,  mediam,  vel  inferiorem  partem 

pectoris  occupat,  et  non  infrequenter  ma¬ 
gis'  ad  sinistrum  quam  dextrum  latus  incli¬ 
nat.  Sensus  doloris  in  brachio  nunc  praegre¬ 
di,  et  nunc  sequi  accessionem  stricturae  in 
thorace  observatur,  et  spatium  valde  est  di¬ 
versum.  E  pectore  deorsum  brachium  sinis¬ 
trum  usque  ad  ulnam  extendit,  et  interdum 
etiam  ad  carpum  et  digitos.  Aliis  tempori¬ 
bus  eundem  cursum  in  brachio  dextro  se¬ 
quitur,  et  interdum  utrumque  brachium  si¬ 
militer  eodem  tempore  afficitur.  Ne  longius 
quam  ad  sinistram  claviculam  ct  humerum, 
neutro  brachio  affecto,  extendere  observatus 
est  .  Quaedam  sunt  exempla  Syncopis  Angi- 
nosae,  in  quibus  dolor  nunquam  omnino  ex- 
titit,  atque  igitur  pro  symptomate  acciden¬ 
tali,  non  essentiali  habetur. 

Mamma  et  brachium  quae  afficiuntur,  in¬ 
terdum  adeo  sunt  sensibilia,  ut  etiam  leniter 
tangi  non  possunt,  quin  dolor  excitetur. 

Morbus,  omnibus  his  signis  comitantibus 
ingravescentibus,  nunc  aspectum  periculo¬ 
siorem  induit.  Ad  initium,  paroxysmata  qui- 

busdam  causis  excitantibus  obviis,  ut  ulla 
ratione  violente  exercitationis,  praesertim 
post  plenam  diaetam,  ebrietate,  motibusque 
violentibus  animi,  inducta  sunt.  In  stadio 
tamen  provecto,  res  levissimae  renovationem 
paroxysmatum  pendentium  de  extentu  mu¬ 
tationis  morbidae  structurae  cordis  efficient. 
Nunc  tarde  ambulando,  leni  motu  currus, 
vel  equitatione,  exercitationibus  loquendi, 
devorandi,  vomendi,  sternutandi,  tussiendi 
et  nixendi,  torpore  viscerum  et  distentione 
ventriculi  e  cibo  vel  flatulentia,  et  lenibus 
motibus  mentis  inducuntur.  Tandem,  sine 
causa  evidente,  paroxysmi  non  solum  inter 
ambulandum,  sed  sedendum,  et  etiam  inter 
cubandum,  renovantur ;  et  hi  inter  secun¬ 
dam  et  quartam  horam  mane,  cum  tanta  se¬ 
veritate,  ut  aeger  saepe  cogitur  e  lecto  sur- 
gere,  invadunt.  Dignum  sit  memoratu,  de¬ 
viationem  maximam  ex  hoc  cursu  a  Doctore 
Blackall  in  paucis  casibus  in  appendice 
sui  libri  de  hydropibus  relatis,  observatam  es¬ 
se.  In  his  paroxysmi  ad  ipsum  initium  mor- 

bi,  inter  secundam  et  (juartam  horam  mane, 
invaserunt ;  sed  hoc  progrediente,  omnino  ad 
id  tempus  illi  discesserunt. 

Ventriculus  cum  dolore  hujus  organi  vita¬ 
lis  habet  consensum.  Turbatus  et  irritabilis 
fit,  et  frequenter  omnia  quae  devorantur  re¬ 
jicit  :  et  inter  casus  Syncopis  Anginosae  ab 
eodem  auctore  relatos,  eum  memorare  duos, 
in  quibus  consensus  insignis  inter  cor  et  ve¬ 
sicam  urinariam  observatus  est,  invenio.  Si¬ 
quando  strictura  vel  dolor  in  thorace  induc¬ 
tus  est,  genus  molestiae  vel  doloris  deorsum 
ad  vesicam  celeriter  cucurrit,  cupiditatem 
gravem  et  non  resistendam  urinam  reddendi 
excitans.  Per  intervalla  paroxysmorum,  ae¬ 
gri  nulla  affectione  organorum  urinariorum 
laborarunt ;  et  post  mortem,  quamvis  haec 
caute  spectata  sunt,  nullum  vitium  in  iis  de¬ 
tegi  potuit. 

Per  hos  paroxysmos  qui  magis  magisque 
ingravescunt,  et  diutius  manent,  non  exeun¬ 
tes  iisdem  modis  ac  ad  initium,  status  verae 
Syncopis  accedit;  spiritus  suspensus  est;  pul- 

sus  adeo  languidus  et  debilis  fit,  ut  percipi 
non  potest ;  facies  et  extremitates  frigidae  et 
pallidae  fiunt,  et  sudore  profuso  frigido  ob¬ 
ducuntur,  aegro  eodem  tempore  omni  sensu 
motuque  voluntario  privato.  In  quodam  ex 
his  gravibus  paroxysmis,  miser  aegrotus  tan¬ 
dem  tollitur.  In  quibusdam  casibus  parox¬ 
ysmus  per  horas  durat,  priusquam  expirat ; 
in  aliis  e  levissimis  conatibus  antequam  ple¬ 
ne  potest  formari,  statim  decidit  et  moritur. 
Hunc  posterum  modum  magis  solitum  quo 
mors  inducitur,  esse  credo. 

De  dyspnoea  et  palpitatione,  quae  ab  auc¬ 
toribus  in  casibus  quibusdam  Syncopis  An- 
ginosae  descriptae  sunt,  fortasse  mentionem 
facere  non  sit  necessarium,  quod  haec  symp¬ 
tomata  neque  essentialia  neque  etiam  comi¬ 
tes  affectionis  sincerae^  satis  constare  credo. 
Quod  ad  primum  horum  spectat,  plurimas 
observationes  de  statu  organorum  respiran¬ 
tium  per  paroxysmum  clare  demonstrare, 
maxime  abesse  quin  ulla  dyspnoea  adsit,  ut 
aegri  semper  maximum  levamen  plene  inspi- 

rando,  et  retinendo  pulmones  ali(]niimdiu  ex¬ 
pansos  experiuntur,  et  (jnoqne  plurimum 
voluptatis  profunde  spirando  captant,  obser¬ 
vare  possum.  Hac  res,  quod  tacillimc  in 
auxilium  vocari  possint,  difficilem  spiritum 
cum  hoc  morbo  minime  connexionem  habe¬ 
re,  procul  dubio  probant ;  et  igitur  siquando 
occurrere  observatur  casum  esse  complexum 
cum  aliis  morbis  licet  suspicari.  Horum 
asthma,  ossificatio  valvularum  cordis  et  hy¬ 
drops  thoracis  vel  pericardii  sunt  trequentis- 
simi ;  et  ubi  ulli  ex  his  e  dissectione  cxistcre 
inveniuntur,  rationem  reddere  dyspnoeae 
quae  adfuerit,  minime  est  difficile.  Sicpian- 
do  igitur  spiritum  difficilem  in  paroxysmo Syn- 
copis  Anginosac  observamus,  illum  ex  una 
causarum  quas  memoravi  suspicemur,  et 
suspiciones  signis  in  dissectionem  visis  sem- 
per  erunt  confirmatae. 

In  aprico  esse  oportet,  palpitationem,  quae 
in  motu  inordinato  violente  cordis  constare 
intelligitur,  in  hoc  morbo  nunquam  adesse 
posse  j  nam,  ut  postea  apparebit,  ipsa  natura 

affectionis  est  minutio  virium  cordis,  et  hinc 
talem  conditionem  omnino  obstare  tali  ac¬ 
tioni  inordinatae  necessarium  est. 


SECTIONES  CADAVERUM. 

Hic  morbus,  ut  jam  dixi,  e  cadaveribus 
sectis  ex  quadam  turbatione  organica  cordis 
oriri  reperitur.  Haec  conditio  morbida  in 
arteriis  coronariis,  quae  deteguntur  plerum¬ 
que  in  statum  osseum  vel  cartilaginosum 
converti,  situm  praecipue  habet,  unde  sit 
jactura  vis  resiliendi,  diametrorum  diminu- 
tio,  status  fere  impervius  canalium,  et  suppe¬ 
ditationis  sanguinis  ad  cor  defectus.  Aspec¬ 
tus  cordis  huic  vitio  vasorum  nutrientium 
convenit ;  nam  pallidum,  flaccidum,  facile  la¬ 
cerandum,  et  praeter  solitum  magnum  et  va¬ 
cuum  reperitur.  In  quibusdam  tamen  casi- 

biis  omnino  sanum  videtur;  ct  in  uno  a  Mor¬ 
gagni  memorato  potius  durum  ac  robustum. 
^Mediastinum,  pericardium  et  cor  maxima 
mole  pinguedinis  onerata  esse  plerumque  ob¬ 
servantur.  Ilacc  structura  praeter  naturam 
coronariarum  sine  dubio,  omissa  existentia 
ullius  aspectus  morbidi  in  corde  aliisve  mag¬ 
nis  vasis  sanguineis,  ad  producendum  mor¬ 
bum  satis  pollet.  Paucissima  tamen  exem¬ 
pla,’  in  quibus  huic  causae  soli  tribui  potest, 
nam  observare  non  potui  plures  quam  duos  ca¬ 
sus  memoratos,  in  (juibus  e  coronariis  ossitac- 
tis,  absque  ulla  alia  injuria  organica  cordis  or¬ 
tus  est,  reperiri  possunt.  In  alio  casu,  nullus 
aspectus  morbidus  quicunque,  nisi  ossificatio 
horum  vasorum,  detegi  potuit ;  in  alio,  con¬ 
ditionem  cordis,  quod  maxime  erat  pallidum 
e  defectu  suppeditationis  sanguinis  e  suis  al¬ 
veis  obliteratis  oriente,  secundum  naturam 
.efficiendam  esse  licet  nobis  expectare. 

Quum  igitur  ossificatio  coronariarum  sola¬ 
rum  rarissime  causa  esse  S}  neopis  Anginosae, 
sectione  cadaverum  videtur,  alii  status  mor- 

bidi  in  corde,  ejus  valvulis,  vel  aorta,  eodem 
tempore  existere  invenientur.  Earum  par¬ 
tium  aorta  saepissime  afficitur  j  et  gradus  in¬ 
juriae  quem  sustinet  interdum  est  maximus, 
et  ut  munera  sua  depraventur  magnopere 
necessario  efficeret.  Vel  indurata,  dilata, 
vel  ossifacta  in  fere  omni  casu  reperitur ;  et 
induratio  et  ossificatio  valvularum  mitralium 
et  semilunarium,  status  flaccidus  et  ampliatus 
cordis,  et  interdum  aspectus  ossificationis  in¬ 
cipientis  in  ejus  substantia  musculari,  comi¬ 
tantur.  Hi  aspectus  morbidi  varie  inter  se 
miscentur,  et  plurimum  in  gradu  suo  diffe¬ 
runt  ;  sed  quidam  ex  iis,  duobus  casibus 
quos  memoravi  exceptis,  comitari  statum 
morbidum  coronariarum  perscrutatione,  sem- 
per  observati  sunt. 

Quamvis  hae  sunt  mutationes  solitissimae 
e  sana  structura  partium,  ut  a  dissectionibus 
probatur,  tamen  veros  paroxysmos  Syncopis 
Anginosae  esse  formatos,  et  in  tempore  pro- 
grediente  lethales  evasisse,  parum  dubii  esse 
videtur,  cum  post  mortem,  dissectionibus  mi- 

nutis  a  peritis  anatomicis  caute  peractis,  nul¬ 
lum  vestigium  quodcuiujue  morbi  in  arteriis 
coronariis  detegi  potuit,  lu  talibus  casibus, 
aorta  praecipua  esse  sedes  morbi  observatur, 
quippe  quae  plerumque  densata  vel  ossitacta 
ad  quenquam  gradum  reperitur.  Exemplum 
hujus  iu  quarto  casu  a  Doctore  Blackall 
memorato,  et  alterum  a  Domino  Weldon  iii 
volumine  xvi  Diarii  Medici  et  Phvsici  Londi- 
nensis  reperietur.  Symptomata  hujus  affec¬ 
tionis  bene  esse  notata,  etiam  affirmatum  est, 
in  casibus,  quibus  post  mortem  scrutatis, 
nullum  morbidum  signum  in  corde,  ejus  val¬ 
vulis,  arteriis  coronariis,  vel  aorta  detegi  po¬ 
tuit ;  et  nulla  res  praeter  solitum,  nisi  quanti¬ 
tas  pinguedinis  in  cor  et  pericardium  maxi¬ 
ma  observaretur. 

E  summa  generali  dissectionum  horum  qui 
mortui  sunt  Syncope  Anginosa,  coronarias  6s- 
sifactas,  et  aortam  dilatam,  induratam  et  ossi- 
factam,  'cum  pallore,  flacciditate  et  amplifica¬ 
tione  cordis,  frequentissime  esse  observatas  vi- 

detur.  In  casibus  paucissimis  tamen,  nulla 
conditio  morbida  cordis  vel  magnorum  vaso¬ 
rum  sanguineorum,  nisi  ossificatio  arteriarum 
coronariarum  percipi  potuit ;  et  contra,  haec 
vasa  in  sano  statu  reperta  sunt,  dum  ossifica¬ 
tio  vel  induratio  aortae  signum  solum  fuit 
morbidum,  cui  affectionem  licuit  referre.  Ca¬ 
sus  in  quibus  obesitati  insolitae  cordis  sepa¬ 
ratae  ex  ulla  alia  affectione  morbida  tributa 
est,  maxime  esse  raros  mihi  est  persuasum  ; 
nam  ossificationem  coronariarum  adfuisse, 
sed  in  perscrutatione  praetermissam,  valde  est 
verisimile.  Tamen  duae  dissectiones  nuper 
a  Doctore  Monro  juniore  factae  hanc  rem 
certissime  probant. 

Pulmones  et  viscera  abdominis  plerumque 
integra  reperiuntur ;  ullum  vitium  saltem, 
quod  in  iis  observetur,  cum  Syncope  Anginosa 
minime  connexionem  habere  apparet.  Aor¬ 
ta  abdominalis  in  variis  locis  ossifacta  inven¬ 
ta  est,  proclivitatem  in  aliquot  conditionibus 
systematis  ad  talia  vitia  structurae  in  arteriis 
praecipuis  exhibens. 

Proprietates  sanguinis  post  mortem  maxi¬ 
me  mutantur:  (jualitas  solita  coagulandi  non 
ei  inest,  et  igitur  in  vasis  sanguineis  fluidus 
reperitur,  purpureas  maculas  in  cutem  eorum 
mortuorum  visas  efficiens.  Tam  egregie  flui¬ 
dus  est  sanguis,  ut  Doctor  Hebekden  in  uno 
casu  memorat,  “  ut  ex  vena,  quae  paulo  ante 
mortem,  vel  forsitan  paulo  post  eam  aperta 
est,  sanguis  non  cessaverit  destillare,  quam- 
diu  cadaver  fuit  inhumatum.’’  Doctor 
Parry  hunc  detectum  coagulationis  effectui 
rerum  mortem  comitantium  attribuit ;  nam 
eadem  mutatio,  in  illis  qui  subito  mortui  sunt, 

saepe  observata  est ;  et  in  Domino  8 - , 

secundo  casu  ab  eo  relato,  sanguis  e  bra¬ 
chio  missus  octo  horis  ante  mortem  et  post 
gravem  paroxysmum  facillime  coactus  est. 

CAUSAE. 

Causae  hujus  morbi  ad  duo  capita,  illas, 
quae  corpus  ei  proclive  reddunt  j  et  eas  quae 
excitant  paroxysmos,  referuntur. 

Causae  praedisponentes  in  sexu,  aetate,  ra¬ 
tione  vivendi,  et  habitu  corporis  invenientur. 
Viri  quam  foeminae  ad  ossificationem  cordis 
et  arteriarum  multo  sunt  procliviores,  et  ii 
praesertim  qui  ad  annum  quinquagesimum 
et  sexagesimum  pervenerunt,  quamvis  junio¬ 
res  laborare  talibus  vitiis  subinde  observan¬ 
tur.  Illi  qui  vitam  activam  et  laboriosam  de¬ 
gerunt,  et  illi  quoque  qui  inertiae  indulse- 
runt,  et  intemperantiae  et  victus  et  potus,  ii¬ 
que  ad  obesum  et  plenum  habitum  corporis 
proclives,  huic  affectioni  praecipue  obnoxii  es¬ 
se  videntur. 

Causas  excitantes  paroxysmorum  jam  fusissi¬ 
me  memoravi  cum  de  historia  morbi  tractarem. 
Plane  sunt  illae  quae  ad  accelerandum  circui¬ 
tum  sanguinis  temlunt,  et  accumulationem 
ejus  in  cavitatibus  cordis  efficiunt.  In  stadio 
provecto  tamen  ir.orbi,  quamvis  nulla  evidens 
causa  excitans  fuerit  applicata,  revertere  ob¬ 
servantur. 

Inter  Doctoris  Blackall  casus  Syncopis 
Anginosac,  unum  in  quo  morbus  cum  vi 
externa  connexionem  habere  visus  est,  eum 
memorare  invenio.  Paroxysmus  primus, 
quem  aeger  post  injuriam  illatam  sensit,  eum 
exercitatione  violente  utentem  invasit,  et,  ut 
solitum,  ea  cessata  levatus  est.  ’  Progressui 
affectionis,  causis  occasionalibus  evitatis, 
magna  abstinentia,  catharticis  mitibus  admo¬ 
tis,  setaceo  thoraci  imposito,  obviam  fuit, 
adeo  ut  aeger  salutem  suam  recuperavit,  et 
tandem  ad  artem  suam  sc  retulit. 

NATURA  MORBI. 

Hunc  morbum  naturae  syncopis  semper 
esse  participem,  Doctor  Parry  ostendit ;  et 
quidem  omnia  symptomata  in  gravi  paroxys¬ 
mo  hanc  opinionem  manifeste  illustrant. 

Pulsus  maxime  debilis,  languidus  et  inter¬ 
mittens,  suspensio  spiritus,  anxietas  et  op¬ 
pressio  circa  praecordia  et  sensus  insignis 
mortis,  nausea  et  vomitus,  pallor  faciei  et  la¬ 
biorum,  frigiditas  et  contractio  extremitatum 
et  totius  corporis,  sudores  profusi  partiales, 
cum  jactura  tandem  sensus  atque  motus  volun¬ 
tarii— in  paroxysmo  violente  Syncopis  Angi- 
nosae  omnia  adsunt,  et  igitur  connexionem 
arctam  inter  eam  et  syncopen  communem 
notant.  In  impetu  minus  gravi,  symptomata 
syncopis  non  adeo  sunt  manifesta  j  tamen  se 

esse  ejusdem  descriptionis,  quamvis  in  modo 
minore,  ostendere  sulHciunt. 

Connexione  arcta  inter  Syncopen  Angino- 
sain  it  Syncopen  Communem  a  Doctore 
Pauuy  satis  stabilita,  quasdam  mutationes  in 
CuLLENi  ordine  originali  introducit,  et  Syn¬ 
copen  Anginosam  utpote  varietatem  Syncopis 
Cardiacae  inserit,  et  nomen  palpitans  ei  orien¬ 
ti  e  morbis  magis  solitis  cordis,  quod  hunc 
palpitatio  plerumque  comitatur,  et  illo  abest, 
imponit.  Ordo  ejus  est  ut  sequitur  : 

“  G.  XLiv,  Syncope. 

Motus  cordis  imminutus,  vel  aliquamdiu 
quiescens. 

I.  Idiopathicae. 

1.  Syncope  (cardiaca).  Ex  vitio  cordis 
vel  vasorum  vicinorum. 

a.  Anginosa.  A  corporis  motu  inter  am¬ 
bulandum  saepe  oriens  ;  praeeunte  angustia 
vel  dolore  pectoris  notabili,  per  mammam 
sinistram  praecipue  porrecto  ;  sine  cordis  pal¬ 
pitatione. 

Angina  Pectoris  Auctorum, 

h.  Palpitans.  Sine  causa  manifesta  saepe 
rediens,  cum  palpitatione  cordis  vehementi  in 
intervallis. 

2.  Syncope  (occasionalis)  ex  affectione 
totius  systematis  manifesta. 

II.  Symptomaticae^  sive  symptomata  mor¬ 
borum  vel  totius  systematis  vel  aliarum  prae¬ 
ter  cor  partium.- 

Doctor  Parry  in  sua  definitione  extensio¬ 
nem  doloris  e  pectore  ad  brachium  alteru¬ 
trum  omisit,  quod  non  est  symptoma  neces¬ 
sarium,  et  in  aliis  vitiis  cordis  observatur  ;  ta¬ 
men  ei  dare  locum  vellem,  quia  frequentissime 
occurrit,  et  unum  ex  ejus  signis  maxime  pro¬ 
minentibus  et  dolentibus  format,  atque  inter¬ 
dum  est  prima  res  quae  attentioni  aegri  se 
suggerit  5  et  procul  dubio,  cum  adest  in  hoc 
diagnostico  medico  est  maxime  utile. 

KATIO  SIGNORUM. 

Non  solum  symptomata  paroxysmorum 
Syucopis  Angiiiosae,  sed  etiam  conditio  flac¬ 
cida  et  pallida  cordis,  et  jactura  vis  resilien¬ 
di  in  arteriis  coronariis  ex  ossificatione  oriens, 
defectum  idonei  nutrimenti,  et  debilitatem 
sequentem  hujus  organi,  satis  demonstrant. 
Huic  conspectui  causae  proximae,  operatio 
causarum  excitantium,  et  symptomata  in  pa¬ 
roxysmis  visa  convenire  reperientur. 

Habeamus  motum  •  sanguinis  agitatione 
mentis  vel  exercitatione  corporis  accelerari,  et 
observemus  quid  eveniet.  Cor  in  hac  condi¬ 
tione  debilitata,  suis  muneribus  tantum  po¬ 
test  fungi,  dum  circuitus  est  tardus  et  aequa¬ 
lis,  et  nullus  nixus  egregius  requiritur.  Quan¬ 
do  igitur  sanguis  fluit  in  suas  cavitates  magna 
velocitate,  contrahendo  se  levare  ex  .onere 

opprimente  conatur.  Sed  quod  vires  in  ac¬ 
tionem  validam  parvae  sunt  et  finitae,  supe¬ 
ratur  fluido  accomulato,  actiones  irregulares 
et  inefficaces  fiunt,  adeo  ut  tandem  omnino 
vincitur,  et  in  statum  quiescentiae  cadit. 

Inter  hunc  dolorem  cordis  alteratio  similis 
in  conditione  pulsus  inducitur  ;  maxime  quod 
ad  vires  minuitur,  fit  intermittens  et  irregu¬ 
laris,  et  in  paroxysmis  valde  severis  ad  car¬ 
pum  percipi  non  potest. 

Quod  dexter  ventriculus  quantitatem  de¬ 
bitam  sanguinis  in  pulmones  propellere  ne¬ 
quit,  suspensio  spiritus,  quam  aeger  sua 
sponte  potest  interrumpere  subinde,  in  actio¬ 
nem  musculos  respiratorios  evocando,  oritur. 
Sed  quod  sanguis  non  adest  in  pulmonibus, 
hoc  fluidum  necessarias  mutationes  chemi- 
cas  subire  non  potest ;  et  igitur,  accumula¬ 
tus  in  corde  in  ejus  conditione  venosa,  or¬ 
tum  sensationi  gravi  suffocationis  praebere 
habeatur. 

Sanguis,  stagnando  in  cavitatibus  cordis, 
easque  mechanice  stimulando,  eam  sensatio- 

nem  intolerandam  oppressionis,  stricturae  et 
doloris,  (|uae  mortem  instantem  videtur  mi¬ 
nitare,  inducit.  Extensio  doloris  in  unum 
vel  utrumque  brachium  satis  frequenter  oc¬ 
currit,  et  quod  plerumque  sequitur  cursum 
musculorum,  consensu  musculoso  et  nervoso 
communicari  habetur. 

In  casibus  gravibus  vires  sensus  et  motus 
voluntarii  omnino  suspenduntur,  et  status 
verae  syncopis  e  vi  cerebri  imminuta  indu¬ 
citur,  propter  cor  debilitatum  non  habens  sa¬ 
tis  virium  ad  evacuandum  sanguinem  in  ejus 
cavitatibus  stagnantem. 

Cor  in  statu  esse  actionis  spasmodicae  per 
paroxysmos  putatum  est ;  sed  annon  talis 
contractio  immodica  fiat  in  ullo  organo,  cu¬ 
jus  suppeditamentum  sanguinis  arteriosi  mi¬ 
nutum  est,  dubitari  potest.  Certe  est  valde 
difficile  talem  rem  pro  certo  habere,  et  for¬ 
tasse  non  multum  intersit. 

Alii  aspectus  morbidi  qui  coronarias  mor¬ 
bosas  comitari  inveniuntur,  maximum  habe¬ 
ant  effectum  in  trahendo  et  augendo  vim  pa- 

roxysmoriim  impedimento  roechanico,  quod 
in  obstando  circuitui  sanguinis  gen^erali  exe- 
riint.  Sed  quomodo  magna  moles  pinguedi¬ 
nis  jacentis  io  cor  vel  pericardium,  vel  aorta 
indurata  aut  ossifacta,  arteriis  coronariis  non 
morbo  affectis,  singula  vim  haberent  indu¬ 
cendi  totam  praedispositionem  necessariam 
morbo,  aliquid  difficuitatis  sit  in  explicando ; 
tamen  probationes  sunt  haud  fallaces  harum 
conditionum  morbidarum  ad  morbum  indu¬ 
cendum  solarum  satis  valentium. 


DIAGNOSIS. 

Est  summi  momenti  in  unoquoque  morbo, 
ut  illa  signa  quae  efficiunt  ut  possimus  dig¬ 
noscere  eum  ex  omnibus  aliis,  bene  perspec¬ 
ta  essent  5  et  symptomata  in  definitione  tradi¬ 
ta,  illa  signa  quibus  in  paroxysmo  probe  dis¬ 
tincto  ille  cognoscatur,  satis  demonstrant. 

Symptomata  communia  Asthmati  ct  huic 
morbo  sunt,  ut  cx  paroxysmis  et  intervallis 
salutis,  sensu  stricturae  et  angustiae  per  tho¬ 
racem,  plerumque  cum  pallore  et  corriigatio- 
ne  vultus,  constant.  Cum  attentio  idonea  iis 
tamen  tribuitur,  maxime  diversi  invenientur. 
In  Asthmate  paroxysmi  noctu  intei' dormien¬ 
dum  ;  in  Syncope  Anginosa  interdiu  inter 
ambulandum  vel  exercitationem,  invadunt. 
Difficultas  spirandi  gravissima  est,  et  strepitu 
cum  pulsu  naturali  et  interdum  frequente,  in 
illo  perficitur:  in  hac,  nulla  est  difficultas, 
sed  languor  et  suspensio  spiritus,  dum  pulsus 
est  valde  debilis,  et  interdum  percipi  non  po¬ 
test. 

In  Aneurismo  arcus  aortae  constans  anxie¬ 
tas  et  molestia  thoracis  adsunt,  cum  vehe- 
mente  palpitatione  cordis,  spiritu  difficili  ex¬ 
ercitatione  aucto,  et  statu  pulsus  valde  ab¬ 
normi.  Syncope  Anginosa  contra,  e  parox¬ 
ysmis  in  quibus  nihil  palpitationis  vel  dysp¬ 
noeae  percipitur,  constat,  et  in  intervallis  ae- 

ger  est  immunis  dolore,  et  pulsus  est  natura¬ 
lis. 

Symptomata  Hydrothoracis  et  Hydropis 
Pericardii,  imprimis  dywspnoea,  decubitus  dif¬ 
ficilis,  subita  ex  somno  excitatio  cum  vio¬ 
lente  palpitatione,  et  praecipue  cum  haec  oc¬ 
currunt  in  diathesi  hydropica,  et  denique 
sensus  fluctuationis  in  thorace,  ex  illis  Syn- 
copis  Anginosae,  debita  attentione  tributa, 
facile  dignosci  possunt. 


PROGNOSIS. 

Paroxysmis  violentibus  qui  inducuntur  cau¬ 
sis  primo  aspectu  valde  levibus,  et  natura  in¬ 
juriae  organicae  in  parte  adeo  vitae  necessa¬ 
ria  ac  corde  perpensis,  opinionem  quod  ad 
eventum  morbi  maxime  infaustam  esse  opor¬ 
tet. 

Aegri  sub  hoc  afiectii  laborantes,  tempori¬ 
bus  valde  diversis  ex  eo  quo  primum  appa¬ 
ruit,  tolluntur.  Quidam  plurimos  annos 
priusquam  lethalis  evadit  afficiuntur  ;  alii 
contra,  primo  vel  secundo  paroxysmo  mori¬ 
untur.  Hic  cursus  subitus  et  rapidus,  ex 
injuria  quam  cor  acceperit,  et  violentia  cau¬ 
sae  excitantis  impetus  lethalis,  verisimile 
pendet.  Progressui  morbi  in  quibusdam  ca¬ 
sibus  omnino  occursum  fuisse  videtur  ;  sed 
curationem  perfectam  unquam  factam  esse, 
si  naturae  turbationis  organicae  attentionem 
adhibeamus,  minime  est  probabile. 

Si  paroxysmi  tantum  validis  causis  excitan¬ 
tibus  inducuntur,  subsistendo  paululum  fa¬ 
cile  removentur,  et  tunc  aegrum  sanum  re¬ 
linquunt  ;  et  si  intermissiones  inter  eos  lon¬ 
gissimae  sunt,  morbus  in  plurimos  annos  ve- 
risimillime  durabit,  priusquam  lethalis  eva¬ 
dit  :  sed  si  contra,  sunt  frequentissimi  et 
graves,  rebus  levissimis  inducuntur,  et  sani¬ 
tas  ex  iis  difficilis  et  tarda  fit,  prognosis  maxi¬ 
me  infausta  erit. 

METHODUS  TRACTANDI. 

QaoD  hic  est  morbus  ex  organica  laesione 
cordis  oriens,  de  perfecta  sanatione  perfi¬ 
cienda  est  nobis  desperandum,  et  igitur  nihil 
medico  relinquitur  nisi  jubere  aegrum,  qui» 
busdam  rebus  quae  frequentem  reditum  pa¬ 
roxysmorum  praeveniant,  operam  dare ;  et 
quum  revera  accesserunt,  haec  remedia,  quae 
levabunt  severitatem,  eosque  ad  faustam  ter¬ 
minationem  inducent,  admovere. 

In  implendo  tamen  has  indicationes  valde 
evidentes,  magna  difficultas  occurrit,  et  ple¬ 
rumque  morbus  fataliter  desinit^  tamen,  quod 
casus  occurrunt,  quibus  progressui  ejus  in¬ 
faustissimo  obvium  fuit,  et  aegri  nullum  redi¬ 
tum  paroxysmorum  in  plurimos  annos  passi 
sunt,  curationem  nostram  imperfectam  hrnie 
persequi  inducimur. 

Ut  obtineamus  primam  indicationem,  id 
est,  obstare  reditui  paroxysmorum,  in  sta¬ 
tum  pletlioricum  systematis,  attentione  ad¬ 
hibita  ad  diaetam,  exercitationem,  usum  lax¬ 
antium  et  fonticulorum,  cavendum  est,  et 
causae  occasionalcs  excitantes  sunt  sedulo 
evitandae- 

Diaetam  quam  temperatissimam  fieri,  et  c 
rebus  facile  digestis,  quibus  inest  paulum  nu¬ 
trientis  et  stimulantis  qualitatis,  constare  o- 
portet.  Quod  caro  est  natura  omnino  diver¬ 
sa,  ex  ea  penitus  abstinere,  vel  saltem  ea  par¬ 
cissime  uti,  erit  necessarium  ;  et  diaetam 
maxima  ex  jwrte  vegetabilem,  iis  substantiis 
selectis  quae  minime  ad  excitandam  flatulen¬ 
tiam  tendunt,  adhibere.  Parvae  quantitates 
cibi  semel  sunt  sumendae,  ut  ventriculus  non 
oneretur  ;  nam  statim  post  plenam  diaetam, 
homines  ad  reditum  paroxysmorum  maxime 
esse  proclives  observantur. 

Usus  liberalis  liquidorum,  et  horum  impri¬ 
mis  multum  gas  acidum  carbonicum  conti¬ 
nentium,  distendendo  et  debilitando  ventri- 

culum,  et  inducendo  flatulentiam,  et  indul¬ 
gentia  quoque  in  liquoribus  fermentatis  et 
spirituosis,  qui  egregium  habent  effeetum  in 
accelerando  circuitum,  multum  periculum 
evidenter  inducent,  et  igitur  sunt  evitanda. 

Exercitatio  lenis  vel  in  equo  vel  vehiculo, 
et  modica  ambulatio  hac  lege  ut  non  indu¬ 
ceret  paroxysmum,  ad  firmandum  systema 
tendet ;  et  promovendo  omnes  secretiones  et 
excretiones,  in  implendo  hanc  indicationem 
multum  conferat. 

E  consensu  evidente  qui  inter  canalem  ali¬ 
mentarium  et  cor  existit,  et  quem  bene  vide¬ 
mus  illustratum  in  pulsu  irregulari  et  inter¬ 
mittente  ex  alvo  turbata  oriente,  inducere 
idoneam  et  sanam  actionem  in  eum,  et  eo¬ 
dem  tempore  reducere  plenitudinem  habitus 
usu  frequenti  medicaminum  laxantium,  maxi¬ 
me  proderit.  Haec  cum  aromaticis  conjunc¬ 
ta,  flatulentiae,  quae  tam  saepe  occurrit  in 
hoc  morbo,  obstabunt. 

Fonticuli  eflusione  perpetua  quam  effici¬ 
unt,  ad  obstandam  plethoram,  alicujus  utili- 

tatis  esse  reperti  sunt,  et  igitur  simul  cum 
aliis  modis  semper  est  confugiendum.  Tho¬ 
rax  vel  brachia,  e  propinquitate  sua  ad  partem 
morbosam,  loci  fortasse  sunt  optimi,  quibus 
imponantur. 

Ulli  stimuli  ad  circuitum  sanguinis  ex  ex¬ 
ercitatione  violente,  agitatione  mentis,  ebrie¬ 
tate,  calore  ingente,  ut  exempli  gratia,  illo 
ex  frequentissimo  loco,  ad  inducendos  pa¬ 
roxysmos  maxime  tendunt,  et  igitur  sunt  se¬ 
dulo  cavendi. 

Indicatio  secunda  est  paroxysmos  breviores 
et  mitiores,  cum  revera  invaserunt,  reddere. 

Ad  initium  morbi,  cum  spatium  mali  orga- 
►  nici  non  est  amplissimum,  paroxysmi  facile 
desinunt,  tantum  remota  causa  excitante, 
ut  quum  citata  ambulatione  inducitur,  con- 
sistendo  aeger  statim  levamen  sentit.  Cum 
tamen  symptomata  sunt  urgentia,  et  mors 
imminet,  aeger  debet  recumbere ;  et  quam¬ 
vis  pulsus  sit  intermittens  et  debilis,  paucae 
unciae  sanguinis  e  brachio  vel  vena  jugulari 
sunt  detrahendae  :  hoc  plenitudinem  pulsus 

et  spiritum  ad  statum  naturalem  saepe  resti¬ 
tuit.  Aeger  est  tractandus  iisdem  principiis 
ac  in  casu  vitae  ex  immersione  suspensae  o- 
portet  nos  dirigis  Statu  syncopis  inducto, 
facies,  tempora  et  pectus  sunt  lavanda  aqua 
frigida,  nares  sunt  stimulandae  ammonia, 
et  quaedam  rr aqua  aromatica  in  ventriculum 
est  injicienda  ad  tollendam  flatulentiam. 
Scintillae  electricae  per  thoracem  impellen¬ 
dae  sunt,  dum  artus  calidis  lanulis  fricantur, 
et  rubefacientia  ad  eos  vel  thoracem  appli^ 
cantur,  siquando  perfectus  status  torpoi-is  et 
mortis  apparentis  aliquamdiu  durasset. 

Validiores  stimuli  his  lethiferi  sunt  et  pe¬ 
riculosi,  et  nunquam  igitur  ad  excitandum 
aegrum  sunt  admovendi.  Per  breve  tempus 
cor  ad  motus  irregulares  restituant,  et  spem 

V 

vitae  redeuntis  praebeant ;  sed  cito  secundum 
gradum  excitationis,  in  statum  quiescentiae 
aequalem,  ex  quo  aeger  nunquam  poterit 
restitui,  relabetur. 

Purgantia  vel  clystemata,  obstando  ulli 
torpori  vel  actioni  irregulari  alvi,  vel  tolleil- 

do  ullam  accumulationem,  simuP  cum  aliis 
modis  praescriptis,  levando  vim  paroxysmi, 
prodesse  reperientur. 

Opium  a  Doctore  Heberden  ob  praeve¬ 
niendum  paroxysmis  nocturnis  gravibus,  lau¬ 
dabatur  ;  et  Doctor  Blackall,  in  uno  aegro, 
qui  obnoxius  erat  Sy neopi  Anginosae,  bo¬ 
num  eftectum  hujus  medicaminis  a  Doctorc 
Hunt  de  Dartnioutii  exhibiti,  memorat. 
Dicit,  “  The  tincture  of  opium  in  divided 
doses  soon  began  to  relieve  him  ;  and  when 
I  arrived  about  an  hour  after,  the  pulse  had 
recovered  some  strength,  and  the  pain  and 
angor  cordis  wcre  rcinoved.^’ 

■  Ut  brachium  affectum  in  aquam  quam  ca¬ 
lidissimam  immersum  esset,  quo  levaretur 
dolor,  quoque  praescribit. 


r 


'  m; 


riNis. 


Hh'".» 


^  V 


y' 


•4  •• 


V.  •« j 

Y 


•vVt 

'V 


s/*!^  ,-/rv; 


^  ■*-*'.*  Jtv/r 


u  ^/a  -aw 


•xl 


1 


■1 


(liif!  ■ 


l<“  •" 

k'':' 

f-..' ., 


/i-tM  ■ 


^  \ 

.  ^  '  '  '■■  *'• 

5;,  ,.  '  .•:i<lfw' ;•  [ 

( 

..K'  Ci  \  >V  1: 


5  ,  \ 


;v 


1  J;i 


•%; '  ’  _> 


■;  ■:■(■ 


*  \  *  m  w  •*>»  m  ^ 

,1  ' 

r 


9 


-.  r  '-V  ? 


...  t\ 


'  :v 


i*. 4 

•  .Wi  T.'>^  . 


LlJ  'riv,  rri 


\  . 


/  .  •  ,  -  _  X  f 


;  A'-  -■:  .V .'  «  -  ‘  r 


'v  ■  ^ 

X 


'■^i' 


S'  .*» 


.  '.  -  A-  •’ ':  '’\  ■  'j 


rri' _,fiiaes^.'.  uiylilOiiKi  tU  ■•‘'1 

»  '  ..  .  ■  .'-  '1 


•,/ 


>  j 


y.;f  *  '->>■■■■■  ■  :,  ■  .  ■  '  .  .  '  ,  ^  ■■  4 

»■''  ,  ''  iTr-TM' •  .^'-.^Jf^  .  .  V 


■  vo 


S  '  {  vr-]503n 


i  ;< 


A 

-  v 


